150. löggjafarþing 2019–2020.

Þingskjal 1064 — 631. mál.

Fyrirspurn

til sjávarútvegs- og landbúnaðarráðherra um framtíðarhorfur í minkarækt.

Frá Þórarni Inga Péturssyni.

1.	Er vilji til þess innan ríkisstjórnarinnar að afgreiða tillögur starfshóps sem samgöngu- og sveitarstjórnarráðuneyti og atvinnuvega- og nýsköpunarráðuneyti skipuðu 19. febrúar 2019 og var falið að greina framtíðarhorfur í minkarækt?

2.	Hyggst ráðherra beita sér fyrir því að nýta kosti minkaræktar við eyðingu á lífrænum úrgangi og auka þar með verðmætasköpun þjóðarinnar?

3.	Hyggst ráðherra beita sér fyrir því að styrkja úrvinnslustöðvar sem framleiða minkafóður til frekari úrvinnslu á lífrænum úrgangi og draga þannig úr urðun hans?